Kiøbenhavns Postrytter, 1789-11-20
J den Resolution, som Deres Høymægtigheder den 14de hujus have taget og communiceret den Keyserl. Legationssecretair i Haag, Hr. von Schraut, har General Gouvernementet seet et Beviis paa Deres venskabelige Sindelag og Deres Jver for at følge Agtelses og et godt Naboeskabs Grundsætninger; og de præliminaire Forholdsregler, der tilkiendegives i bemeldte Resolution, bestyrke General Gouvernementet i den Forventning, det giør sig om de nærmere Dispositioner, som man lover sig af DeHerrer Generalstaters Viisdom, men fornemmeligen af deres Sindelag imod Keyseren. Disse Dispositioner ere saameget nødvendigere, som Regieringen er fra meere end een Kant og temmelig vist overtydet om, at de Udvandrede ey blot lade det beroe ved at forholde sig roeligen i deres Friestæder, men at de endog lokke et anseeligt Antal Medskyldige fra disse Provindser til Republikens Grund; at dette Antal stedse tiltager; at de, fordeelte i adskillige Landsbyer i Baroniet Breda og andenstæds, rotte sig i forskiellige Egne sammen, at de have deres Anførere, hvis Vink de følge, at disse Anførere og deres Tilhængere ey længer giøre nogen Hemmelighed af deres Hensigter, at disse Bander blive tildeels anseeligen formerede af de, der flygte fra det Lüttichske; at de ofte hobeviis forandre deres Opholdstæd, at der ere Folk iblandt dem, som øve sig i at sætte sig til Modværge, at de paa Grændsen have udposteret et Slags Skilddagter, der skulle give dem Efterretning om alt hvad der foregaaer, at mange allerede ere bevæbnede, ja at de paa Deres Høymægtigheders Grund ere forsynede med Geværer, Ammunition, Uniformer &c., for at overfalde de Keiserlige Lande; at man iblandt andet har for nogle Dage siden i Hilvarenbeeck og Tilburg, hvilke Landsbyer ligge Poppel-Brabant nærmest, talt over 1000 Emigranter fra dette Land, og at der den 10de hujus er hos en vis Corneille, Giæstgiver i Vertshuuset, Stiernen, ankommet 300 Flinte og en Qvantitet Krudt. Man lægger til, at de endnu begaae flere Udsvævelser; at de qvæstionere og udfritte de Forbireysende; at de endog anholde adskillige, begaae Voldsomheder og udøve mellem sig en Art militair Jurisdiction. Disse ere Handlinger og Omstændigheder, om hvilke General-Gouvernementet troer sig forbunden til at underrette Deres Høymægtigheder ved Deres befuldmægtigede Minister, og det vil udentvivl være nok at anmelde saadant, da Hs. Keyserlige Majestæt derefter kan være vis paa, at De ved en saadan Leylighed ville giøre alt det, som Venskabets og en god Forstaaelses Love kunne foreskrive. Deres Høymægtigheder ville udentvivl ikke tillade, at man hverken directe eller indirecte saaledes forbereder eller væbner sig paa Deres Grund, eller at man, hvorledes det end skeer, over sig i at bruge Vaaben, meget mindre at man, under hvilket Paaskud det være maatte, forskaffer sig Vaaben, Ammunition, Klæder, Kornvarer eller andre Levnetsmidler. Under disse Omstændigheder troer General-Gouvernementet, fuldkommen overbeviist om Deres Høymægtigheders Tænkemaade i Hensigt til Keiseren, at det kan haabe, De ufortøvet sende Commissarier til vedkommende Stæder, for at indhente sandfærdig Forklaring om Sagens Beskaffenhed, giøre en Ende paa Sammenrottelserne, lade Oprørernes Vaaben- og Ammunitions-Forraad borttage, og føye de eftertrykkeligste Anstalter til, at der ikke paa Grændsen taales nogen talriig Baande, hvis Hensigt der er at foretage sig Jndbrud i deres høye Souverains Lande. Jmidlertid overlader Regieringen det til Deres Høymægtigheders Viisdom og gode Tilbøyelighed for Hs. Keyserlige Majestæt, at udfinde de beqvemmeste Midler, hvorved formeldte Onde bedst kan hæmmes. - Hr. Baron von Hop bliver til den Ende af Keyserens befuldmægtigede Minister anmodet om saasnart mueligt at insinuere sine Herrer denne Memoire, og give ham Efterretning om de Foranstaltninger, Deres Høymægtigheder, i Følge samme, have fundet for godt at giøre.